L'assassino

L'assassino (La murdisto) estas franc-itala filmo de 1961 reĝisorita de Elio Petri.

Intrigo

maldekstre|260px|thumb|Marcello Mastroianni.
maldekstre|260px|thumb|Micheline Presle.
35-jaraĝa antikvaĵisto Alfredo Martelli estas subite forportita de sia hejmo fare de la polico al la policejo sen ajna klarigo. Dumlonge li atendas por konî la tialon de sia aresto, ĝis la komisaro Palumbo informas al li ke li estas supozita murdisto: lia iama amantino, Adalgisa De Matteis, kun kiu li renkontiĝis la antaŭan tagon por peti pagoprokraston, estis murdita.

Martelli pasigas la tutan tagon memorante sian vivon, inter la pridemandaroj kaj kontraŭpridemandaroj fare de la komisaro kaj unu angoran nokton en sia ĉelo, malkaŝante sian maldecon moralan per kiu li klopodis socie supreniri: finfine la polico informas lin, ke pere de demandaroj al aliaj atestantoj oni povis malkovri la veran kulpulon, tiel ke Alfredo povas finfine liberiĝi.

La angoro de tiuj dramaj momentoj ŝajnas okazigi ĉe li sanigan reagon ŝanĝi sian vivon, sed baldaŭ la konscienc-riproĉo kaj la pento forvaporiĝas. La antikvaĵisto revenas en la malbonajn iamajn kutimojn, kvazaŭ nenio fakte estis okazinta. 

Geaktoraro kaj roluloj
 Marcello Mastroianni : Alfredo Martelli
 Micheline Presle : Adalgisa De Matteis
 Cristina Gaioni : Nicoletta Nogara
 Salvo Randone : Komisaro Palumbo
 Andrea Checchi : Morello
 Francesco Grandjacquet : Maljunulo
 Mac Ronay : Memmortigulo
 Max Cartier : Bruno
 Giovanna Gagliardo : Rosetta

Eksteraj ligiloj
 en imdb

Kategorio:Italaj dramaj filmoj
Kategorio:Francaj dramaj filmoj
Kategorio:Trileraj filmoj
Kategorio:Detektivaj filmoj
Kategorio:Filmoj aperintaj en 1961